Opknappingswerk aan Zuma se woning kos R170 miljoenPresident Jacob Zuma. Foto: GCIS Die Star berig dat Zuma se woning ook ŉ sauna en ŉ stoomkamer sal kry as deel van die opknappings. Daar word ook opknappings gedoen by Zuma se kantore en die Bryntirion-landgoed in Pretoria waar ministers woon. Die totale koste is glo nagenoeg R400 miljoen. Die inligting het Woensdag aan die lig gekom tydens ŉ parlementêre vraag van die DA aan die minister van openbare werke, Gwen Mahlangu-Nkabinde. Die DA se parlementêre leier het uitgevaar teen Zuma en het onder meer gesê dat dit verregaande is dat miljoene rande op opknappingswerk spandeer word terwyl nagenoeg 7 000 huise met die geld gebou kon word.